# E-piirin koulutustoimikunta

Koulutustoimikunta laatii kausittain piirille koulutussuunniteman, joka toteuttaa

leijonien perustavoitteita, eli klubien parempaa menestystä ja johtamistaitojen kehittämistä. Uuden jäsenen liittyessä klubiin on ensiarvoisen tärkeää, että hän tuntee alusta asti kuuluvansa paitsi omaan klubiinsa, myös kansalliseen ja kansainväliseen yhteisöön. Uuden lionin perehdyttämisessä avainasemassa on tietenkin oma kummi ja klubi. Piirin uusien leijonien illassa tavoitemme on ajankohtaisen ja käytännöllisen tiedon jakaminen uusille jäsenille, kummeille ja heidän puolisoilleen. Ensimmäinen uusien lionien ilta järjestetään tiistaina 3.10.2017 kello 18 Lempäälässä, Sääksjärven koululla. Jos et siihen ehtinyt mukaan, niin voit tulla seuraavaan maaliskuussa 2018.

Virkailijavalmennukset antavat kausittain klubien presidenteille, sihteereille, rahastonhoitajille ja jäsenjohtajille tarvittavat valmiudet hoitaa klubitasolla tehtävänsä. Tämän kauden virkailijakolutukset olivat sekä keväällä ennen kauden alkua ja syksyllä piirifoorumin yhteydessä 3.9. Vastaavat valmennukset toteutetaan taas ensi keväänä.

Klubeissa presidenteillä on kausittain vastuu ja valta klubien kehittämisestä. Heille annetaan valmennusta paitsi presidentin perustehtävien hoitoon, myös eväitä ihmisten ja klubiyhteisön johtamiseen. Piirin johtamisvalmennus, eli JOVA, on suunnattu tulevan kauden presidenteille, mutta siihen voivat osallistua kaikki, jotka katsovat tarvitsevansa valmennusta nykyiseen tai tulevaan lion tehtävään. Johtamisvalmennuksen tavoite ei ole pelkästään klubin presidentin valmennus vaan kokonaisvaltainen klubin kehittäminen. Tämän kauden JOVAssa on painopistealueena klubin jäsenten motivaatio ja klubin jäsenhuolto. Siis sopii myös klubien jäsenjohtajille. Valmennuksen ensimmäinen osa on Lempäälässä Sääksjärven koululla lauantaina 14.10. Lisätietoja ja ilmoittautuminen piirin sivuilla (<https://www.verkkoviestin.fi/e-piiri/e-piiri_kouluttaa/tulevat_koulutukset/jova_i/>).

Toivon kaikille menestyksekästä toimikautta ja toivon näkeväni mahdollisimman monen piirin leijonan kauden aikana, joko valmennuksissa tai muissa lion tapahtumissa. Erityisesti toivon valmennuksiin osallistuvilta palautetta niiden annista sekä ajatuksia ja toiveita siitä miten niiden sisältöa ja toteutusta voitaisiin parantaa. Palautetta voi antaa kirjallisesti tilaisuuksien yhteydessä palautelomakkella tai suoraan minulle sähköpostiin osoitteella

pekka.siitonen@lions.fi.

Pekka Siitonen,

E-piirin koulutustoimikunnan puheenjohtaja (GLT)